THAI เป๋าตุง! งบฯ Q1/58 พลิกกำไร หลังอัตราแลกเปลี่ยนเงินตราตปท.หนุน
THAI เป๋าตุง! งบฯ Q1/58 พลิกมีกำไร มาที่ 4.54 พันลบ. หลังกำไรจากอัตราแลกเปลี่ยนเงินตราตปท. หนุน
12 พ.ค. 2558

บริษัท การบินไทย จำกัด (มหาชน) หรือ THAI รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 4.54 พันล้านบาท หรือมีกำไรสุทธิ 2.08 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 2.63 พันล้านบาท หรือขาดทุนสุทธิ 1.21 บาทต่อหุ้น
ทั้งนี้ผลการดำเนินงานดังกล่าวที่พลิกกำไร เนื่องจากบริษัทมีกำไรจากอัตราแลกเปลี่ยนเงินตราต่างประเทศ จำนวน 9,654 ล้านบาท เพิ่มขึ้นจากปีก่อน 8,664 ล้านบาท